ming030890/wiki-yue-high-quality huggingface dataset:
孫長龍

孫長龍（粵拼：syun1 coeng4 lung4；簡化字：孙长龙；1972年10月7號—2015年11月26號）係中國瀋陽波迷協會嘅現任會長，遼寧瀋陽人。之前做過瀋陽東進足球會嘅副總經理。2001年10月7號見證過中國隊喺五里河（2007年2月12號拆咗）殺入世界盃，重喺瀋陽五里河附近起過紀念中國足球隊殺入世界盃嘅V字形雕塑。
2015年11月26號上晝，佢喺瀋陽某間辦公室入面打邊爐，由於室內唔通風搞到CO中毒而死，終年43歲。
孫驍驍

孫驍驍（粵拼：syun1 hiu1 hiu1；英文：Cindy Sun；1985年4月22號—），係中國大陸電視劇演員、綜藝節目主持人。
孫雪祺

孫雪祺（英文：Gigi Sun）係香港無綫電視嘅新聞從業員，而家係財經組記者同主播，亦兼任天氣主播。

簡歷
孫雪祺2012年到2013年做過東方衛視實習生，2015年到2017年做過亞太第一衛視記者，2017年亦喺香港中文大學新聞系碩士畢業。佢2018年1月加入無綫電視做財經記者。因為佢個樣有幾分似藝人陳瀅而畀網民談論。
孫雅瞳

孫雅瞳（2010年11月12號—）係中國大陸嘅女演員、童星，佢係《咿呀咿呀》第二代小姐姐「小瞳」嘅扮演者。

經歷
孫雅瞳喺河南省鄭州市出世，成長於上海市；讀過上海浦東新區竹園小學龍陽校區，佢喺成為《咿呀咿呀》嘅小姐姐之前未曾學習過主持，演過微電影、廣告、綜藝節目同舞台劇。特長係游水同跳街舞，未來嘅夢想係成為舞者同畫家。
2017年，孫雅瞳喺《咿呀咿呀》小姐姐選拔嗰陣已經同張羿同時在場，亦參加過2017屆舞動夢想國際少兒流行舞大賽上海賽區。2019年8月，透過海選成為咗第一代小姐姐「小亦」嘅接班人，同年12月25號喺《咿呀咿呀》嘅微信公眾號上公布。
孫靄涵

孫靄涵（粵拼：syun1 oi2 haam4，英文：Elise Suen，1988年3月10號—），原名孫儀凌（粵拼：syun1 ji4 ling4），係香港女模特兒兼演員，佢係劇集《法網狙擊》飾演援交妹張雪媛一角而出咗名。佢曾經參選過2011年香港小姐競選，被叫作「歪面鍾嘉欣」。
干尼威特

干尼威特（英文：Cornel Wilde，1912年10月13號—1989年10月16號）係一個美國嘅男演員、電影導演、編劇、電影演員、詞曲作家，1935年出道。
干諾省

干諾省（愛爾蘭蓋爾文：Connachta，全稱「Cúige Chonnacta」；英文：Connacht，英治時期舊稱「Connaught」），係愛爾蘭四個省當中位於西部嗰個。有5個郡。
干沙州

干沙省（Kansas），時下亦跟隨國語稱為堪薩斯州，係美國中西部一個州份。干沙（Kansas）呢個字來自阿岡昆語對Quapaw人嘅稱呼。佢個首府係托皮卡。
干涉

兩條波嘅干涉。當同相嘅時候，下面嗰兩條波就會產生建設性干涉（左面），產生一個更大振幅嘅波。當下面嗰兩條波反相嘅時候，就會有破壞性干涉。
干涉（粵拼：gon1 sip3，interference）喺物理學入面指嘅係兩個或者以上嘅波喺空間度重疊嗰陣發生疊加，形成咗新波形嘅現象。干涉可以分做建設性干涉（Constructive Interference）同破壞性干涉（Destructive Interference）。

公式
假設有兩條向一維方向郁嘅波，用函數表示係  同 ，根據疊加原理，當佢哋喺埋一齊，就會互相影響，形成新嘅波，佢嘅函數公式  就係 。假設兩條波都係正弦波 （ 同埋 ），而且波長一樣，咁新嘅波都係正弦波，可以寫成  （參考三角函數）。
向二維方向郁（例如圓形咁散開）嘅情況亦都一樣，只係  變咗  （參考波）。
下面只係講正弦波。

建設性干涉
當兩條波同相嘅時候，波峰遇到波峰，波槽遇到波槽，就會有建設性干涉。
如果兩條波只係向一維方向郁，公式分別係  同埋 ，當喺時間  ，位置 ，，同時 ，就有建設性干涉。 同  可以一樣或者唔同。咁就變咗一個二元一次方程：
呢個時候喺呢個位置嘅粒子嘅垂直位移就係 。
向二維方向郁嘅時候都一樣，只不過方程多咗個未知數  。
如果兩條波波速一樣，即係 ，咁喺同兩個波源嘅距離差係佢哋波長嘅最小公倍數（唔係整數嘅就乘埋）嗰度就有建設性干涉。

破壞性干涉
當兩條波反相嘅時候，波峰遇到波槽，波槽遇到波峰，就會有建設性干涉。
如果兩條波只係向一維方向郁，當喺時間  ，位置 ，，同時 ；或者 ，同時 ，就有破壞性干涉。 同  可以一樣或者唔同。咁就變咗兩個二元一次方程：
1.
2.
不過，事實上兩個方程都一樣，因為喺第一條式將  代入 ，就會變咗同第二條式一樣樣（只係右邊加咗 ）。
呢個時候喺呢個位置嘅粒子嘅垂直位移就係 。
向二維方向郁嘅時候都一樣，只不過方程多咗個未知數  。

正式嚟講嘅干涉
以上講嘅係喺某一個特定位置同埋特定時間先至會出現嘅干涉。真正嘅干涉係每時每刻都會係同樣嘅地方出現，所以波長  同埋週期  都要一樣，即係角頻率  同埋波數  都要一樣。
簡單嚟講，喺呢種情況下：
如果兩條波嘅波長同頻率一樣，只要喺某一點距離兩個波源嘅路徑差係波長嘅整數倍（），咁就一定有建設性干涉，因為以上嘅兩條方程喺呢種情況下會變咗冗餘方程（參考矩陣同聯立方程）。
如果兩條波嘅波長同頻率一樣，只要喺某一點距離兩個波源嘅路徑差係波長嘅整數加二分一倍（），咁就一定有破壞性干涉。
干德道

干德道（英文：Conduit Road，舊稱干讀道）係香港一條路，喺香港島半山區，係嗰到嘅主要道路，總長度約莫1.5公里。路東連接羅便臣道同己連拿利交界，西面連接旭龢道同克頓道交界。香港日治時期，干德道改名做出雲通。干德道20號係中環至半山自動扶手電梯半山區出口嘅最南一個，嗰到主要係大單位同埋高尚住宅區。

史
干德道係因為1864年薄扶林水塘發展儲水計劃而起，嗰陣啲人喺半山西南面斜坡，起咗一條主輸水管，叫薄扶林輸水管（Pok Fu Lam Conduit）。19世紀末，起埋條路，叫Conduit Road（意譯輸水管路），中文就音譯做干讀道（後來改叫干德道）。嗰陣嘅有錢人喺呢區起豪宅住。1911年，太古洋行買辦莫幹生（莫慶堯同莫慶榮嘅老竇）喺干德道41號（現址為聯邦花苑）起咗一座宮殿式豪宅。
1950年代，呢到有好多仿宮殿豪宅，有啲有埋網球場。其中一幢豪宅由吉席·保羅·遮打爵士起，叫雲石堂，因為華麗堂皇而出名，呢幢豪宅喺干德道1號，1950年重建，而家叫遮打大廈，又叫遮打堂。
干氏

干（粵拼：gon1）係唐人姓氏，喺《百家姓》裏頭排第173位。

名人
干寶：東晉史學家、文學家
呢篇干氏係同姓氏有關嘅楔位文章，重未寫完嘅。麻煩你幫手充實佢。
奇異雀

奇異雀（英文：Kiwi），又叫奇異鳥、鷸鴕，係紐西蘭獨有嘅雀，生物分類歸屬鳥綱下嘅無翼鳥目（Apterygiformes）無翼鳥科（Apterygidae）無翼鳥屬（Apteryx）。
奇異果

奇異果（粵拼：kei4 ji6 gwo2）；原名係獼猴桃（nei4 hau4 tou4）。佢係一種生果，啡色皮，綠色肉，原產中國，但響紐西蘭發揚光大，風行全世界。
奇異果汁

奇異果汁係用奇異果榨出嚟嘅果汁嘢飲，維他命C比橙汁多，所以畀人當做健康嘢飲。
奇異種子

奇異種子係日本電視遊戲寵物小精靈系列入面嘅其中一隻小精靈，編號001。身體顏色主要係青綠色。經常可以見到佢喺太陽下面瞓覺。佢又係不可思議迷宮裏面可以揀嘅主角。
奇異花

奇異花係日本電視遊戲寵物小精靈系列入面嘅其中一隻小精靈，編號003。佢係由奇異草進化成嘅。
奇異草

奇異草係日本電視遊戲寵物小精靈系列入面嘅其中一隻小精靈，全國編號係002，係寵物小精靈第一代嘅卿三家之一。佢係由奇異種子進化而成，同奇異種子一樣有青蛙噉嘅身體，而背脊上面嘅種子就生出葉同埋花苞。
奇異果蛋白酶

奇異果蛋白酶（Template:EC number, actinidin, Actinidia anionic protease, proteinase A2 of Actinidia chinensis）係一種半胱胺酸蛋白酶。多種生果都含有半胱胺酸蛋白酶，譬如奇異果（獼猴桃屬）、菠蘿、芒果、香蕉同木瓜。
奇異果蛋白酶係過敏原。有啲人食奇異果，口腔同脷會出現痺、流血等過敏症狀。
小碧潭支線

小碧潭支線係臺北捷運松山新店線嘅支線，長1.9公里，2個站。
小種

小種，茶一種，紅茶一種，原自福建。茶葉以松葉燻香過。武夷山出叫立山小種，其他嘅外山小種。日本有富士山小種。
英文叫souchong。
小碧潭站

小碧潭站係臺北捷運松山新店線嘅一個車站。
小秧雞

小秧雞（學名：Zapornia pusilla）係一種雀，亦係秧雞科小秧雞屬嘅一個品種，主要分佈歐亞非大陸。
小稱變調

小稱變調係指啲語言當中、特別係啲漢語當中單純透過轉變聲調嚟表達小稱嘅現象。粵語當中嘅小稱變調有廣州話嘅高升、高平，四邑話嘅低降，茂名話嘅高揚，增城話嘅高降等等。
小石龍臣

小石龍臣（1977年8月22號—）係日本足球員，司職中場，效力過鳥棲砂岩，及ALO's北陸。
小磯國昭

小磯國昭（日文：こいそ くにあき、新字體：小磯国昭，1880年3月22號—1950年11月3號）係日本政治人兼陸軍軍人，軍階係從二位勲一等功二級陸軍大將。曾經先後出任關東軍參謀長、朝鮮軍司令官、朝鮮總督同拓務大臣，1944年接替因為戰爭失利而辭職嘅東條英機出任首相，由於佢未能夠同國民政府傾掂數，所以響一年後讓位畀鈴木貫太郎。

簡歷
小磯1880年響栃木縣宇都宮市出世，阿爸小磯進既係山形縣士族（舊新庄藩藩士），亦係前眾議院議員。佢先後就讀新庄小學校、上山小學校、山形中學校（即依家嘅山形縣立山形東高等學校）、陸軍士官學校同陸軍大學校，1901年正式參軍。
1938年畀人編入予備役，一年後隨即出任拓務大臣（第15同第17任）。1942年出任朝鮮總督，沿用返上一任總督南次郎嘅政策，大力推行內鮮一體教育，話「朝鮮人同日本人係同一個民族」，以呢個藉口去打壓朝鮮人嘅抗日行動。佢響朝鮮嘅成績都幾亮眼，仲畀人叫做「朝鮮虎」。

首相時代
内文：小磯內閣
小磯以首相身份到國會發表講話
1944年，日本軍響東條英機嘅帶領下成日打輸仗，6月15號爆發嘅塞班島戰役入面更加死傷慘重，輸到底褲都冇埋，東條被迫辭職。臨走前，佢點名小磯國昭同米內光政做首相候選。響海軍同陸軍嘈完之後，決定由小磯出任首相，米內出任副首相兼海軍大臣。但係小磯冇乜參加過二戰（六年前已經編入予備役），對二戰情況唔熟識，因而多次錯判當前形勢。
國內事務方面，佢話要重視防衛，提出「一億總武裝」計畫。但無幾耐嘅東京大空襲，好多人因為「防空法」（「防空法」即係指市民響空襲嗰陣有義務救人，違者要罰錢）想去救人而死，令到日本國民開始意識到自己畀政府呃咗，唔再相信政府講嘅嘢。小磯內閣嘅公信力跌到好低，支持度亦大跌。
小磯想同美國和談，諗住用雷伊泰灣海戰嚟打擊一下美國士氣、方便談判，點知反而畀美國追住嚟打，日本海軍輸清光，和談唔使諗。
對中國，佢主張用繆斌同國民政府傾掂數；重光葵、杉山元同米內光政表示反對，昭和天皇表示唔信任繆斌，但小磯都係支持佢。最後繆斌傾唔掂數，空手而回，搞到小磯得罪咗好多人。
國內事務搞唔掂，外交又失敗，佢最後被迫響1945年4月7號總請辭，讓位畀昭和天皇嘅心水人選鈴木貫太郎。

戰後
1945年8月15號日本宣佈投降，11月19號佢同另外11人先後畀GHQ拉咗，收押響巢鴨監獄。1948年佢畀遠東國際軍事法庭判為甲級戰犯，判終身監禁，兩年後響監獄入面因為食道癌而病死，終年七十歲。
愛德華八世

愛德華八世（Edward VIII of the United Kingdom，1894年6月23號—1972年5月28號），全名愛德華·亞厘畢·基斯頓·佐治·安德魯·博德·大衛（Edward Albert Christian George Andrew Patrick David），係英國同英屬海外各自治領嘅國王同埋印度皇帝，1936年1月20號繼位，同年12月11號退位，做咗唔夠一年。愛德華係唯一一個自願退位嘅英國君主。
1937年佢被封為溫莎公爵。

名號
愛德華八世嘅全名愛德華‧阿爾拔‧基斯旬‧佐治‧安德魯‧博德‧大衛（Edward Albert Christian George Andrew Patrick David），包含阿爺愛德華七世、阿公基斯頓九世（丹麥國王）、老頭嘅名同埋英格蘭（聖佐治）、蘇格蘭（聖安德魯）、愛爾蘭（聖博德）、威爾斯（聖大衛）嘅守護聖者名。
繼位前，佢係羅撒西公爵、康和公爵及威爾斯親王殿下（又叫威爾斯太子）。
在位期間，佢嘅全稱係聯合王國國王、英屬海外各自治領土國王同埋印度皇帝。
退位後佢畀細佬佐治六世封為溫莎公爵。

早年生活
愛德華生於舒梨郡里士滿嘅帕拉底歐式白色木屋。佢老頭係約克公爵佐治王子（後來佐治五世），係愛德華七世僅存嘅仔。佢阿媽係約克公爵夫人（後來嘅瑪麗王后）。作為維多利亞女王嘅長曾孫，一出世愛德華就係約克 愛德華王子殿下。佢嘅屋企人叫佢全名最後一個字「大衛」。

威爾斯親王
1910年5月6號佢阿爸繼位，佢自動成為康沃爾公爵、羅撒西公爵、卡利克伯爵、仁弗魯男爵、蘇格蘭外島勛爵同埋蘇格蘭嘅大管家。1910年6月2號佢又被封為威爾斯親王同埋賈斯特伯爵。喺威爾士政治人大衛‧萊特‧佐治嘅主張下，1911年受封儀式喺加納封堡正式舉行。嗰次係中世紀以來首次真正喺威爾斯舉行嘅名銜受封儀式。

軍旅生活
第一次世界大戰期間，愛德華一到服役年齡最低要求，隨即話有興趣參軍。佢獲批准入伍，同英國護衛隊一齊服役。雖然愛德華話願意上前線做嘢，但英國政府唔畀，怕王位繼承人受傷。即使係噉，愛德華見識過戰壕戰嘅可怕，又盡佢所能探望前線。雖然佢嘅角色非常有限，但就令佢受到士兵嘅愛戴。

愛情生活
1928年，佐治五世畀咗愛德華鄰近伯克郡桑寧代爾嘅Fort Belvedere作為住宅。此後愛德華開始同一啲已婚女子發生戀情，包括弗麗達‧達德利‧沃德、佛奈斯侯爵夫人及華里絲‧辛普森。辛普森夫人結過兩次婚，當時重有老公恩尼斯特‧辛普森。
愛德華同辛普森夫人嘅關係令佢同阿爸佐治五世關係惡化。愛德華嘅父母都唔接受辛普森夫人，佢細佬阿爾拔王子極力慫恿愛德華另覓佳配，最有影響力嘅英國國教教會亦表示反對，但愛德華同辛普森夫人嘅關係始終不變。

繼位
1936年1月20號佢父王佐治五世駕崩，愛德華繼任英國國王，成為愛德華八世。

退位
内文：愛德華八世退位風波
1936年11月16號，愛德華同首相史丹尼‧鮑德溫喺Fort Belvedere見面，講出佢想同辛普森夫人結婚嘅諗法。當時首相畀愛德華三個選擇︰
取消結婚嘅諗法（好明顯，愛德華唔會放棄辛普森夫人）
迎娶辛普森，違抗首相意願（政府好有可能會投降，但會引起憲法風波）
退位（愛德華嘅選擇）
最後佢喺1936年12月10號簽署退位信，12月11號英國國會批准，愛德華八世正式退位，由佢細佬阿爾拔王子繼承，是為佐治六世。

溫莎公爵
1937年3月8號佐治六世為佢阿哥、前國王創立咗一個名銜──溫莎公爵。
同年6月3號溫莎公爵同華里絲‧辛普森喺法國舉行私人婚禮，英國王室成員一個都冇現身。婚禮剩低嘅一塊蛋糕喺1998年2月一個拍賣會度以29900美元成交，係至今最貴嘅蛋糕。
1937年，溫莎公爵伉儷去到德國做納粹首領阿道夫‧希特拉嘅私人訪客。其後佢哋去法國定居。1940年8月18號，溫莎公爵俾英國政府派到巴哈馬出任殖民地總督，直至1945年7月28號。
近年來，美國聯邦調查局解密嘅資料顯示，二戰前同埋期間，溫莎公爵伉儷都贊同法西斯主義。喺二戰之後亦都發表過類似言論。英國同德國開戰前四個月，佢直頭叫英國人唔好反抗。
溫莎公爵伉儷冇仔女。溫莎公爵1972年因喉癌死喺巴黎，終年77。
愛德華七世醫院

愛德華七世醫院（King Edward VII's Hospital Sister Agnes，以前叫King Edward VII's Hospital for Officers）係英國倫敦一間私家醫院，1899年喺嗰時王儲嘅愛德華七世建議下成立。第一次世界大戰期間，醫院嚮高富諾花園（Grosvenor Gardens）9號，1930年，醫院獲得皇家憲章。1948年醫院搬去博蒙特街。2000年改用而家嘅名。
近年，醫院服務過伊利沙伯二世、伊利沙伯王太后、斯諾登伯爵夫人瑪嘉烈公主、愛丁堡公爵菲臘親王、查理斯三世。
愛德華三世

英王愛德華三世（英文：Edward III of England，1312年11月13號—1377年6月21號）係英倫國王，1327年到1377年在位，任內發動對法國嘅百年戰爭。
愛德華七世

英王愛德華七世（Edward VII，1841年11月9號—1910年5月6號）係英國君主同英屬海外各自治領嘅國王同埋印度皇帝、前任係老母維多利亞女王、繼任人係二仔佐治五世。1901年登基。
愛德華一世

英王愛德華一世（英文：Edward I of England，1239年6月17號—1307年7月7號）係英倫國王，1272年到1307年在位，任內成功征服威爾斯，亦差啲就可以征服蘇格蘭。
安女去咗椰菜田

安女去咗椰菜田，捷克民歌，亦歸童謠。至少一八六一年已經見於民歌書。一八六四年再見於童謠歌集。一八六二年做咗布拉格當地舞曲。
歌分兩節。故仔第一節講安女去椰菜田，收割咗少少葉，放入籃度，點知有個奀皮仔，叫約瑟仔，特登踩爛成籃。個女就叫約瑟仔賠。第二節約瑟仔話點都唔賠，寧願去參軍。安女話你唔好去參軍。唔好耍你老頭老母。總之要賠返畀我。
捷克移民都美國威斯康辛州，亦化成英文。德薩斯州，就用來跳捷克舞。日本又有佢自己改版，同原詞無關，小林純一詞，中田喜直編曲，變拍手、踏地等動作唱遊，幼稚園常教。

各地
捷克文有兩名，原名Šla Andulka do zéli，後又名Šla Nanynka do zéli。捷克文Andulka同Nanynka，都出自Anna。Anna屈折化親名，就變Andulka。Anna又本自希臘文Ἄννα，而即希伯萊文חַנָּה，Ḥannāh。zéli即椰菜。
傳到美國英文Annie in the Cabbage Patch。日文手をたたきましょう，意思一齊拍手，又寫てをたたきましょう，亦有英文版本同日文版本，叫Let's Clap our Hands, Okay，又或叫Let's Clap our Hands。
安妮女王

安妮女王（英文：Queen Anne，1665年2月6號—1714年8月1號）係大不列顛王國頭一位君主，亦兼任愛爾蘭王國君主，1702年到1714年在位。
安妮卡·索倫斯坦

安妮卡·索倫斯坦係一個瑞典高爾夫球運動員、畫則師。
富豪奧林比安

富豪奧林比安（Volvo Olympian），又譯成富豪奧林匹克，係瑞典富豪喺英國蘇格蘭Irvine出嘅一款後置引擎雙層巴士。
富豪奧林比安嘅樣辦車底盤喺1991/1992年出，1993年3月正式投產。

設計
富豪奧林比安嘅設計係源自利蘭奧林比安，不過用咗好多富豪嘅組件。佢初時可以用富豪TD102KF或者康明斯L10引擎，1996年起改為只可以配富豪D10A-245引擎。至於波箱係由Voith或者ZF出。
富豪奧林比安有9.5米及10.3米兩軸版，同埋10.4米、11.3米及12米三軸版可以揀。而車身選擇包括亞歷山大R型（RH、RL、Royale）、東蘭開夏同埋Northern Counties Palatine/Palatine II。

英國
富豪奧林比安喺英國本土有多間巴士公司買，蹤跡遍及英國各地。英國嘅富豪奧林比安一般都係兩軸車。

香港
喺香港出嘅富豪奧林比安全部係三軸車。
香港嘅九龍巴士喺1994年初接收咗1架富豪奧林比安11米冷氣巴士，其後喺1994至1998年引入多530架，並喺1994至1997年引入338架12米富豪奧林比安冷氣巴士。另外九巴喺1995年引入30架11米富豪奧林比安冇冷氣巴士，係香港最後一批冇冷氣嘅專利巴士。而當時九巴旗下嘅龍運巴士喺1997年引入10架12米富豪奧林比安冷氣巴士，巴士喺1999年去晒九巴，另外龍運曾經自1997年起借用九巴5架富豪奧林比安11米冷氣巴士一段時間。
中華巴士喺1994至1998年引入64架富豪奧林比安11米冷氣巴士，配亞歷山大車身。1998年9月1號中巴嘅專營權完咗之後，中巴將其中62架賣畀新世界第一巴士（新巴），另外兩架留番做非專利車，2001年賣咗畀城巴。
城巴喺1994至1998年引入304架富豪奧林比安12米冷氣巴士，除咗有55架係配Northern Counties車身之外，其餘係配亞歷山大車身。另外城巴亦喺1994年引入10架富豪奧林比安10.4米冷氣巴士，同埋喺1996至1998年引入140架富豪奧林比安11米冷氣巴士，兩者都係配亞歷山大車身。
九廣鐵路公司喺1997至1998年買咗15架富豪奧林比安11米冷氣巴士，配Northern Counties車身，行輕鐵接駁巴士線同埋後來出現嘅西鐵接駁巴士線（今日嘅港鐵巴士線）。兩鐵合併後，呢啲巴士租晒畀港鐵公司用。
中華電力喺1994年引入兩架單門版富豪奧林比安12米冷氣巴士做員工車，配亞歷山大車身。
捷達巴士（Stagecoach）喺1995年引入6架12米富豪奧林比安冷氣巴士，行屋邨巴士線，1996年賣晒畀城巴。
香港空運貨站有限公司喺1998年引入兩架配Northern Counties車身嘅富豪奧林比安12米冷氣巴士做員工車。1999年9月起，香港空運貨站唔再親自經營自己嘅員工接送巴士線，因此呢兩架巴士俾新巴買入，巴士喺2000年重新投入服務。

愛爾蘭
愛爾蘭都柏林嘅Dublin Bus喺1994至2000年引入465架兩軸富豪奧林比安，車身由亞歷山大喺貝爾法斯特嘅Alexander (Belfast)分廠出。
另外亦有幾間細規模嘅巴士公司有買富豪奧林比安。

新加坡
新加坡巴士公司（今日嘅新捷運）喺1994至1995年引入100架10.3米兩軸富豪奧林比安，並喺1994至2000年引入471架配亞歷山大RH車身嘅12米三軸富豪奧林比安，全部配亞歷山大RH車身。

停產
最後一架富豪奧林比安喺2000年交貨。兩軸版富豪奧林比安俾富豪B7TL低地台巴士取代，而三軸版富豪奧林比安就進一步發展成富豪超級奧林比安低地台巴士。
維基同享有多媒體嘅嘢：Volvo Olympian
富豪海灣

富豪海灣（英文：Regalia Bay）係香港一個大型豪宅屋苑，響香港島赤柱黃麻角道88號，發展商係富豪酒店集團同中國海外地產，響2003年入伙。富豪海灣由139座別墅同一個面積三萬平方呎嘅會所組成。

宣傳
入伙期間，發展商同無綫電視合作拍咗兩套劇集去宣傳富豪海灣，分別係《富豪海灣非凡情緣》同《富豪海灣至尊家緣》。
富豪集團

富豪集團（英文：AB Volvo），廣州地區直接用原廠英文名VOLVO，係瑞典嘅車廠，總部喺哥登堡；整商用車、引擎同埋建築用機械等等。
1915年已經形成，富豪屬瑞典SKF公司，不過1926年之前冇任何活動。1927年4月14號，量產嘅汽車出廠，公司正式成立。1935年富豪完全脫離SKF。
1999年富豪集團將富豪汽車賣畀福特汽車。富豪集團喺2010年俾吉利控股集團收購。
富貴滿華堂

《富貴滿華堂》（Pocketful of Miracles）係套美國嘅劇情片電影，喺1961年上畫。呢套戲嘅主角係格連福特同埋比提戴維斯。
富豪BXXR

富豪BXXR（Volvo BXXR），因應引擎容量而對外稱為富豪B13R或者富豪B11R，喺美洲就因應引擎馬力而稱為富豪B380R、富豪B430R（歐盟三型排放）、富豪B310R、富豪B340R、富豪B380R、富豪B410R、富豪B420R、富豪B450R（歐盟五型排放）或者富豪B380R、富豪B420R、富豪B460R、富豪B510R（歐盟六型排放），係富豪出嘅一款後置引擎巴士底盤，主要整成客車。
富豪BXXR喺2009年亮相，以取代富豪旗下12升臥置引擎嘅巴士底盤－B12B同埋B12M。BXXR初時淨係可以配13升引擎，打直擺喺車尾，到2011年BXXR亦可以配11升引擎。BXXR歷嚟用過嘅引擎包括富豪D13C（歐盟五型/EEV排放）、富豪D13（美國環保局排放）、富豪D11A（歐盟三型排放）、富豪D11C（歐盟五型/EEV排放）同埋富豪D13K、D11K（歐盟六型排放）。
喺推出初期，富豪BXXR有兩軸版同埋三軸版。2012年開始，巴西廠房出11升引擎嘅富豪BXXR，亦都出埋佢嘅四軸版，取代舊有嘅四軸版B12R。2017至2018年間，富豪將三軸版B11R底盤尾部結合低入口嘅前部分，設計出B11RLE低入口底盤，作為客車使用。
佢可以配唔同車身，亦有啲係配富豪旗下嘅車身，以富豪9400PX（印度出，配11升引擎）、9700或者9900名義賣。
富豪汽車

富豪汽車（Volvo Cars）係瑞典車廠，主要係整房車，總部喺居德堡。
富豪喺1915年已經形成，屬瑞典軸承廠（瑞典文：Svenska Kullagerfabriken，縮寫SKF），不過1926年之前冇任何活動"冇任何活動"?what do you mean??[未記出處或冇根據]。1927年4月14號，量產嘅汽車出廠，公司正式成立。1935年富豪完全脫離瑞典軸承廠。
1999年富豪汽車俾富豪集團賣咗畀福特汽車，2010年再賣畀中國吉利控股集團。
富豪海灣至尊家緣

《富豪海灣至尊家緣》（Supreme Fate in Regalia Bay）係香港無綫電視時裝劇集，2003年劇集《富豪海灣非凡情緣》嘅姊妹劇。呢套劇係為咗宣傳赤柱豪宅富豪海灣而拍嘅。

單元一：親親爺爺
講原本係上市公司主席嘅爺爺嘅退休生活。

單元二：哥哥的女友
係大哥游軒龍嘅愛情故事，容祖兒客串做佢女朋友。

單元三：我的野蠻家姐
三妹游敏怡嘅愛情故事，任賢齊客串做佢男朋友。

單元四：媽媽的秘密
就係簡介中嘅劇情。

單元五：妹妹的驕傲
主要描述二哥游啟廉同小妹游雯靖嘅兄妹情，重帶出張秀蘭個妹Myolie（胡杏兒飾）同游啟廉朋友Samuel（陳鍵鋒飾）嘅一段情緣。

單元六：再見曾Sir
講述管家曾永智同個女Gigi（梁詠琪客串）嘅父女情，以及佢同游家人超越主僕關係嘅親情。

單元七：Dream House 情緣
主角雖然唔係游家人，但都算同游家有關。藉由一間屋嘅裝潢設計譜寫出一段戀曲，男主角係游家阿媽張秀蘭嘅大學學弟、餐飲大王Alex（方中信飾），已經喺第四集出過場，女主角係爺爺游博文嘅世侄女、室内建築設計師Kelly（陳慧琳飾）。
富豪超級奧林比安

富豪超級奧林比安（Volvo Super Olympian；又譯成富豪超級奧林匹克），又叫富豪B10TL（Volvo B10TL），係瑞典富豪出嘅一款三軸低地台雙層巴士。
佢係喺1998年10月亮相，當時有一副12米樣辦底盤運咗去香港，並喺香港會議展覽中心新翼搞嘅UITP展覽會展出。
富豪超級奧林比安初時係喺英國蘇格蘭Irvine出。2000年中富豪執咗Irvine間廠之後就改喺波蘭Wrocław出。

設計
富豪超級奧林比安嘅設計係源自富豪奧林比安。佢嘅前部分經重新設計，前軸用獨立避震；而後面就用返奧林比安嘅設計，不過奧林比安原有嘅中軸同步輔助轉向系統就因為唔夠位而冇裝。
架車嘅散熱水箱因為要遷就低地台設計，而搬咗去右邊、前軸同埋中軸之間，而油缸亦喺前軸同埋中軸之間，分成兩個。喺12米版，大部分風缸係擺喺右前轆上面，長方形嘅散熱水箱係緊貼右前轆，而油缸係緊貼中軸車轆，兼且兩個大細相若；而喺10.6米版，外形接近正方形嘅散熱水箱緊貼中軸右邊車轆，一個細油缸係緊貼右前轆，另一個大油缸係緊貼中軸左邊車轆，上面有幾個風缸。另外富豪亦有11.3米長嘅超級奧林比安可以揀，但最終都冇出過。
超級奧林比安係用富豪D10A-285引擎，配ZF或者Voith波箱。

九龍巴士
九龍巴士（九巴）喺1999年引入首批共61架12米超級奧林比安巴士，配亞歷山大ALX500車身，其中一架車隊編號3ASV3嘅係樣辦車。其後九巴喺2000至2001年引入兩批加埋共80架同款車，但路線牌由膠牌改為電子牌，而最後一架車嘅引擎俾九巴改裝成符合歐盟三型廢氣排放標準，成為香港第一架歐盟三型專利巴士。
其後九巴喺2001至2002年再分幾批引入351架配歐盟三型引擎嘅12米超級奧林比安，前軸用咗美國鋁業造嘅車轆。其中21架喺2002年出嘅12米超級奧林比安巴士係配Volgren CR223LD車身。
另外，九巴喺2001年引入49架10.6米超級奧林比安，配亞歷山大ALX500車身，前軸用咗美國鋁業造嘅車轆。其後九巴喺2002年底再引入1架10.6米超級奧林比安。後來九巴再引入50架配歐盟三型引擎嘅10.6米超級奧林比安，其中24架喺2003年出，其餘26架完成車身裝嵌之後擺咗成年幾，去到2004年底至2005年初至出。
2003年初，九巴引入配直樓梯嘅12米超級奧林比安巴士，配Wright Explorer車身（後來Explorer呢個型號名冇咗），車身闊度由舊款巴士嘅2.5米加至2.55米，前軸依然係用美國鋁業造嘅車轆。第一批共50架巴士喺2003至2004年出，而第二批共50架巴士喺2004至2005年出。
2008年夏天，九巴有3架喺同年3月31號天水圍車廠火警中焚燬嘅超級奧林比安報廢，有兩架配亞歷山大ALX500車身，一架配Wright車身。2011年9月13號有一架配亞歷山大ALX500車身嘅超級奧林比安喺慈雲山（南）巴士總站被懷疑縱火，一個月後報廢（另有一架同款車燒咗，喺冇幾耐之後出返）。2012年2月1號，有一架配亞歷山大ALX500車身嘅超級奧林比安喺將軍澳燒咗，兩個月後報廢。其餘嘅就因車齡關係，由2017年開始退役。

新世界第一巴士
新世界第一巴士（新巴）喺1998至2000年引入、取代前中巴冇冷氣車嘅500架新車之中，有40架係12米超級奧林比安，配亞歷山大ALX500車身，1999年出。新巴喺2000至2001年再引入20架同款車。
2001年，新巴引入19架配歐盟三型引擎嘅12米超級奧林比安，前軸用咗美國鋁業造嘅車轆。其後新巴喺2001至2002年再引入兩批加埋共24架同款車。
因車齡關係，新巴嘅超級奧林比安喺2017至2019年退役。2018年開始，新巴安排最後24架超級奧林比安去城巴非專利部（21架）或者做訓練巴士（3架），去取代俾政府強制退役嘅歐盟二型引擎巴士，直到2020至2021年因為運輸署唔再畀佢哋續牌而退役。

新加坡
新加坡巴士公司（家下嘅新捷運）喺1999年底接收咗一架配澳洲Volgren車身嘅12米富豪超級奧林比安樣辦車，車牌SBS9888Y。架車喺2010年宏茂橋車廠火警焚燬報廢。
後來新捷運引入多51架12米超級奧林比安，佢哋係富豪唯一一批用Voith波箱嘅超級奧林比安，其中50架係配Volgren CR223LD車身，其中車牌SBS9800A嘅喺2002年初出，車牌SBS9801Y-SBS9849K嘅喺2003年初出；另外一架係配新加坡康福德高工程私人有限公司（ComfortDelGro Engineering）車身，2005年初出，車牌SBS9889U。Volgren車身嗰50架喺2019至2020年退役。

停產
富豪超級奧林比安喺2004年完成九巴嘅訂單之後停產，俾富豪B9TL取代。
維基同享有多媒體嘅嘢：Volvo Super Olympian
富豪海灣非凡情緣

《富豪海灣非凡情緣》係香港無綫電視時裝劇集，2004年劇集《富豪海灣至尊家緣》嘅姊妹劇。呢套劇係為咗宣傳赤柱豪宅富豪海灣而拍嘅。
富豪香港酒店

富豪香港酒店（Regal Hong Kong Hotel）係香港酒店，喺銅鑼灣怡和街88號，高35層，1993年開張。
孔祥熙

孔祥熙（1880年9月11號—1967年8月16號），字庸之，號子淵，大清人到中華民國人。做過銀行家、有錢人，亦為政治人。官至南京國民政府行政院長，兼任財政部長。佢長年打理中華民國財務，深深影響住中華民國經濟。
孔祥熙為山西太谷人，祖籍山東曲阜，為孔丘七十五世孫。有妻宋靄齡，就同宋家同宋家姻親結緣。宋家子宋子文，宋家女嫁孫文、蔣介石，掌控住中華民國。由於咁樣，孔宋當期時視為腐敗嘅象徵。
孔祥熙四個仔女入面，淨係得細仔令傑有獨孫德基（又叫德麒）。
孔聖誕

孔聖誕，孔誕，孔子誕辰日係紀念孔子出世嘅節日，農曆八月廿七或公曆9月28號。全名叫孔子誕辰紀念日。

慶祝
喺孔聖誕，中國大陸、香港、澳門、台灣、南韓、日本都有紀念活動。喺文廟搞「祭孔典禮」。
目前，有唔少嘅儒家門徒叫孔子誕辰日做「聖誕節」，冇乜地方係法定假期。喺台灣，孔子誕辰日係9月28號，係法定嘅教師節。
喺香港，孔子誕辰日唔係公眾假期，但有啲學校會放假，喺2006年10月，香港孔教學院話同香港嘅一啲宗教團體就孔子誕辰日變為公眾假期達成共識。2014年開始，香港特區政府將9月嘅第三個星期日訂為「香港孔聖誕日」。
孔茂功

孔茂功（英文：Michael Bruce Curry，1953年3月13號—）係美國聖公會第27任首席主教（英文：presiding bishop）同主教長（英文：primate）。佢喺2015年當選，係第一位黑人出任呢個職位，當選之前係聖公會北卡羅來納教區主教。

哈里王子婚禮
孔茂功
2018年5月19號，孔茂功喺哈里王子同美瑾瑪歌嘅婚禮度佈道。佢嘅佈道演講富有激情，令王室同賓客都覺得出奇。佢強調「愛」嘅救贖力量，用咗「火」來比喻「愛」嘅強大。佢呢橛演說，總長14分鐘，觀眾都相當受落。

屋企人
孔茂功同佢老婆Sharon（原姓Clement）有兩個女。
孔蘇

孔蘇嘅形象通常係側頭部留象徵孩童身份嘅捲髮、身纏紗布嘅木乃伊裝扮，佢係上埃及第四省省府底比斯嘅神祇，古埃及人奉佢為月亮嘅化身。
由於孔蘇個名嘅讀音同古埃及語中「胎盤」嘅發音好似，所以古埃及人就對呢位神祗同胎盤產生咗聯想。
後嚟，孔蘇甚至被視為法老王生母體內嘅胎盤，係法老嘅孖生兄弟。前述嘅諸多因素亦都令孔蘇獲得「人類之長」、「審判眾神嘅世襲王子」嘅稱號，並躋身埃及重要神明嘅行列。

其他方面
即使孔蘇身為橫渡天空嘅月亮之神，但根據資料文獻嘅記載，孔蘇亦有極為殘暴嗜血嘅一面。孔蘇會獵殺人類作為獻畀已故國王嘅供物，自己仲會食獵物嘅血肉。
由於弦月喺古埃及社會裡係鐮刀與刀刃嘅象徵，據傳康士以佢嘅象徵物弦月作為武器。此外，古埃及人相信月亮嘅盈缺會對人體造成影響，因此月神亦都係可以造成疾病嘅神明，但相對孔蘇可以驅除疾病，仲可以驅退惡靈。
後嚟孔蘇又同圖特結合成為「瑪亞特嘅書記」，負責幫助升天嘅靈魂，公正咁對待所有人。

信仰
孔蘇嘅信仰起源於底比斯，主要嘅信仰地區就喺以底比斯為中心嘅上埃及地區。
同赫利奧波利斯諸神相比，孔蘇都算係一個幾後生嘅神祇。佢嘅信仰直到埃及定都底比斯嘅中王國時代（西元前2055~1650年）至新王國時代（西元前1550~1069年）呢段時間，先至有啲規模。
另外，有民眾將孔蘇奉為驅病神祭祀。拉美西斯二世（西元前1303~1213年）所造嘅「本塔利什碑」當中就有記載，呢位法老曾經向孔蘇祈求佢嘅公主能夠痊癒，並將孔蘇嘅神像送俾敘利亞國王。

流行文化
孔蘇喺驚奇漫畫改編嘅影集月光騎士（moon knight）出現，佢以復活為條件，要求主角馬克·史貝特（Marc Spector）成為佢嘅代理人。
孔繼明

孔繼明係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
孔聖堂中學

孔聖堂中學（英文：Confucius Hall Secondary School）係香港一間直資中學，喺香港島銅鑼灣加路連山道77號，由香港孔聖堂喺1953年創辦。現任校長係楊永漢，副校長乃周榮耀。學校資金歷年由讓成置業之許耀君注入。前校監徐炳光係呢間中學嘅舊生。
孔聚

孔聚（前230年—前176年），又叫做孔藂 ，字子彥，係孔子家族嘅後裔、孔子第十世孫，漢朝初期將領。佢呀爸係孔樹。

生平
秦二世元年（前209年），孔聚同埋陳賀一齊，隨住劉邦喺碭山起義，立下好多戰功，授官左司馬、將軍、都尉。
漢高祖五年（前202年），孔聚作為劉邦嘅部下，領左軍喺垓下（今日安徽靈壁東南）打贏項羽。六年正月封為蓼侯。《淮陰侯詩》云：「但以怯名終得羽，誰為孔費兩將軍」。
孔聚喺公元前176年五十歲嗰陣去世，諡號「夷」。佢有兩個仔叫孔臧同孔讓。
崔世平

崔世平（José CHUI Sai Peng，1960年5月3號—）係全國人民代表大會澳門區代表，澳門立法會委任議員。現任澳門特別行政區行政長官崔世安係渠堂哥。
崔允素

崔允素，係大韓民國嘅一個女藝人同埋演員。
崔允英

崔允英，係大韓民國嘅一個女藝人同埋演員。
崔健

崔健（粵拼：ceoi1 gin6；簡化字：崔健；英文：Cui Jian；朝鮮語：최건；1961年8月2號—），本名崔建軍，係北京人、朝鮮族，中國大陸搖滾先驅者。佢因1986年嘅《一無所有》而出名，佢1988年嘅《一塊紅布》都係名作。傳媒讚佢做『中國搖滾之父』，佢象徵中國搖滾從無到有嘅歷史意義，佢以紅布矇眼唱歌係佢嘅象徵形象。
尤利西斯

《尤利西斯》（Ulysses）係本長篇小說，由愛爾蘭現代主義作家喬伊斯寫作，1922年出版。
尤利西斯·格蘭特

尤利西斯·格蘭特（英文：Ulysses S. Grant；1822年4月27號—1885年7月23號）係第18任美國總統，任期由1869年到1877年。做總統前，佢做過南北戰爭北軍總司令，成功打贏南軍。
尤利安

尤利安（Julianus，331年4月7號—363年6月26號）係羅馬帝國皇帝，361年到363年在位。
尤卡坦半島

尤卡坦半島（西班牙文：Península de Yucatán），係中美洲東北部嘅一個半島，喺墨西哥東南部，東北面係尤卡坦海峽同古巴島，西北面係墨西哥灣，東南面係加勒比海。
結束白堊紀時代嘅嗰次小行星撞擊所造成嘅隕石坑，就係喺尤卡坦半島西北部。
尤加利

尤加利（粵拼：jau4 gaa1 lei6；學名：Eucalyptus），亦叫桉樹（ngon1 syu6），植物學嗌桉屬（ngon1 suk6），簡稱桉，係桃金娘科下面一個屬，主要生長響澳洲，另外新畿內亞、蘇拉威西、帝汶、棉蘭老等地亦有小量。
佢既係樹熊唯​​一食物來源，又係常見嘅精華油原料。植株規律多數比較高，葉多數互生，枝葉花都有芳香味。不過佢由於含油量比較多而易喺高溫引發山火，喺部份國家都有限制種植。
尤加奈

尤加奈 ，係日本嘅一個配音員。

配音作品一覽
呢個表唔完整，歡迎加料。
尤卡坦海峽

尤卡坦海峽（西班牙文：Canal de Yucatán）係大西洋西部嘅海峽，喺古巴同墨西哥尤卡坦半島之間，連接墨西哥灣同加勒比海。
尤基納

尤基納係日本電視遊戲寵物小精靈系列入面嘅其中一隻小精靈，編號064。佢係由卡斯進化成嘅。
布哈拉汗國

布哈拉汗國係中亞一個烏茲別克人古國，喺16世紀頭到18世紀尾活躍，定都布哈拉。
呢篇布哈拉汗國係關於國嘅楔位文章，重未寫完嘅。麻煩你幫手充實佢。
布宜諾斯艾利斯

布宜諾斯艾利斯而家係阿根廷第一大城市，渠週邊個省個名又係叫布宜諾斯艾利斯省。呢度座落響拉布拉塔河（Río de la Plata）個河口嘅南岸，係現時阿根廷甚至乎成個南美洲西海岸嘅第一大港。

個名
阿根廷人周時響言談中叫渠「布亞斯」（Baires）報章度又周時簡寫為「Bs. As.」或者BA。呢個城市重有一個雅稱係「拉普拉塔河嘅花后」（The Queen of the Plata）。因為建築好似歐洲所以亦叫南美巴黎。

氣候
布宜諾斯艾利斯屬亞熱帶濕潤氣候，夏季高溫多雨，冬季溫暖少雨。
布宜諾斯艾利斯大學

布宜諾斯艾利斯大學（西班牙文：Universidad de Buenos Aires，UBA）係阿根廷最大嘅大學，1821年8月12號創立。佢由13個院系、6間醫院、10個博物館同3間中學組成。
布哈拉洛斯

布哈拉洛斯（西班牙文：Bujaraloz）係西班牙亞拉岡薩拉戈薩省一座城，住1千人。
布哈拉蘇維埃社會主義共和國

布哈拉蘇維埃社會主義共和國（哈薩克文：Қазақ Советтік Социалистік Республикасы）係蘇聯嘅非正式加盟共和國，1920年建立，1925年啲地畀人分咗去烏茲別克蘇維埃社會主義共和國同埋土庫曼蘇維埃社會主義共和國。
呢篇布哈拉蘇維埃社會主義共和國係關於國嘅楔位文章，重未寫完嘅。麻煩你幫手充實佢。
布啓一郎

布啓一郎（1960年12月1號—）係退役日本足球員，教練，執教群馬草津溫泉。
布堅尼

布堅尼（粵拼：bou3 gin1 nei4；阿拉伯文：بوركيني‎；英文：burkini／burqini），又叫波堅尼（bo1 gin1 nei4），係一種女仔嘅游水衫，由澳洲籍黎巴嫩人阿克達渣力餮研發出嚟。佢更加係伊斯蘭教徒嘅女仔游水着住嘅其中一種游水衫。布堅尼喺2007年2月出現，依家已經吸引咗全球各地買家嘅興趣。好多中東同埋歐洲國家地區都話想引入呢件嘢嚟做救生制服喇。

構造
呢種游水衫係除咗頭嘅面部、手同埋腳之外，其他部位都係被啲衫料遮嵌嗮（已經夠嗮穆斯林地區啲人嘅保守態度）嘅同時都可以輕足咁去游水都得啦。呢種游水衫可以話係好好咁解決咗嗰啲保守嘅穆斯林女仔想去游水但係又話着咗件沖涼嘅衫就話唔舒服嘅態度。

同潛水裝嘅區別
呢件嘢雖然話睇落去好似件全長版嘅潛水衫同埋兜帽喺埋一齊咁嘅嘢，但係有啲同潛水衫唔同嘅係，呢件嘢雖然話係用游水衫材料整嘅，但係佢哋冇用過氯丁橡膠嚟整，而係用咗聚酯纖維同埋特弗龍呢兩筍嘢，而且成件游水衫嘅包嵌程度，比潛水衫重要重啲嘅。

喺伊斯蘭教嘅理解
澳洲嘅伊斯蘭教教導人舍伊克·泰·艾甸·希拉莉（Sheik Taj Aldin al-Hilali）話過：「布堅尼喺伊斯蘭法同埋清真地區入面，都係符合伊斯蘭教令嘅理解。」

彈
雖然喺世界各個國家入面對伊斯蘭教徒著布堅尼呢種游水衫，都係有好廣泛嘅理解喇。但係喺歐洲嘅一部份國家仔入面，都出現過有啲女仔喺公眾場合入面，着住件布堅尼游水就引起咗社會嘅廣泛輿論。喺2009年8月份嘅法國嗰頭，試過有個女仔因為着布堅尼去游水，搞到俾政府告。因為法國政府話過，唔畀當地嘅婦女喺當地嘅泳池入面着住布堅尼游水衫去游水，因為泳池有自身嘅衛生標準，而唔係對女性嘅歧視。加上呢啲噉嘅游水衫喺公共場合着住會掂到各種病毒，而呢啲病毒入咗水之後就會傳畀其他游水嗰啲人搞到有病。

呢個詞語嘅合成詞嚟法
「布堅尼」係由波卡同埋比堅尼組成嘅一個新嘅詞語，係註冊商標。
布城

布城（Putrajaya）又叫布特拉再也、太子城，係馬來西亞一個城，喺吉隆坡南面，係籌備緊嘅新行政首都，馬來西亞政府機關都喺吉隆坡搬過嚟。

氣候
布城全年氣温平均、炎熱；氣候潮濕、多雨，屬於熱帶雨林氣候。

交通
呢節要加長。

公路
公路連接西馬主要城市。

鐵路
吉隆坡機場支線（7號線）係布城唯一一條鐵路，可以去吉隆坡中央車站同吉隆坡國際機場等地方。
布基納法索

布基納法索（法文：Burkina Faso）係西非一個內陸國，成個國境都喺撒哈拉沙漠嘅南部。布基納法索本來叫做「上伏塔」（法文：Haute Volta），1960年脫離法國獨立，成為「上伏塔獨立共和國」，1984年再改做而家呢個國名。
寧波軌道交通

寧波軌道交通即係指中華人民共和國浙江寧波嘅地下鐵系統，佢係由寧波市軌道交通集團有限公司嚟起同負責營運。到2015年10月為止，寧波軌道交通已經開咗兩條綫，全長20.9公里，一共有20座車站。而家重有2條綫喺度起緊，重有3條綫喺度規劃緊。寧波軌道交通係浙江省入面繼杭州地鐵之後，第二個城市軌道交通系統，第一條綫喺2009年起，2014年起好。

開咗嘅綫
寧波軌道交通到而家為止有兩條綫營運緊。
寧波軌道交通1號綫係東西走向嘅地鐵綫，一期喺鄞州區高橋鎮開始，跟住中山路一直行到三江口之後專區寧波東部新城入面，最後去到鄞州區邱隘鎮入面嘅東環南路站，全長20.9公里。
寧洱

寧洱係中國雲南普洱一個哈尼族彝族自治縣，總面積3670平方公里，人口19萬。
寧波街

寧波街（英文：Ning Po Street），係香港九龍佐敦嘅一條馬路，由廣東道開始，去到彌敦道同長樂街交界。街名係嚟自浙江寧波。
寧津

寧津係中國山東德州一個縣，總面積883平方公里，人口46萬。
廣州城足球會

廣州城足球會（粵拼：gwong2 zau1 sing4 zuk1 kau4 wui2；簡化字：广州城足球俱乐部；英文：Guangzhou City Football Club）係中國廣東廣州一間足球會，前身係1986年成立嘅瀋陽足球隊。瀋陽足球隊喺2007年南遷長沙，再去到2011年南遷深圳，同年再搬竇去廣州。
2023年3月30號，球會因為有好重嘅債務一直未還而唔符合中超准入資格條件而直接解散。
廣州塔東站

廣州塔東站（粵拼：gwong2 zau1 taap3 dung1 zaam6；英文：Canton Tower East Station）係海珠有軌電車嘅車站，2014年12月31號朝早9點正式開通，位置喺閱江西路嘅廣州塔東邊冇幾遠嘅地面。

結構
廣州塔東站嘅月台
呢個站係地面嘅側式月台車站。售票機喺月台兩邊嘅中間嗰度。
廣州塔碼頭

廣州塔碼頭（粵拼：gwong2 zau1 taap3 maa5 tau4）係廣州一個客運碼頭，喺海珠區廣州塔附近嘅藝苑路嘅西北邊，東邊隔籬冇幾遠就係廣州塔站。呢度有過江渡輪可以去到北京路、芳村、黃沙、海心沙同南方大廈嗰邊。另外，每晚嘅珠江夜遊最遠去到呢度、之後就返轉頭。
從2014年11月4號到2018年11月9號間，原先嘅水巴S2綫東邊總站嚟到呢度就返轉頭，不過從2018年11月10號開始，水巴S2綫同S11綫再次合併兼再次延長到海心沙停，原先水上巴士S2綫保持咗4年又5日嘅東邊總站歷史正式改變咗。
廣州城牆

廣州城牆（粵拼：gwong2 zau1 sing4 coeng4）係指秦朝到民國初年廣州城嘅城牆。現時可攷歷史最耐嘅廣州城係秦朝嘅番禺城。經歷咗從秦朝到明朝嘅諸多變遷之後，到咗清朝，廣州城逐漸定型，到民國初年到無點變過。1912年3月，主掌粵省嘅陳炯明落令拆正東門城牆開馬路，到1920年代拆清光。

史
秦朝中葉，南海郡尉任囂喺起番禺城並設做郡治。到咗前203年，趙佗喺處建南越國，定都番禺並增築城牆。
魏晉時期，步騭做廣州刺史，喺趙佗城廢墟基礎之上重建城牆。
到咗1037年，由於廣東地方官員開始向朝廷話有部分廣州城牆冧咗，要嗌人維修先至得，收尾朝廷同意。1045年，又進一步整返廣州統治機關入面嘅「子城」。1068年，就喺子城東面、之前南越趙佗城冧咗嗰度起返座城牆。1071年，起返西城。
1380年，嗰時霸緊廣州嘅永嘉侯朱亮祖就話整大個廣州城，之後將3個城合併。重向北延伸到而家嘅越秀山。
1565、1566年，喺五羊驛同埋西南角樓起城門；1599年嘅而家文明路嗰邊整咗個門。1640年，擴建北城，就喺而家越秀山上面，近住五層樓嗰處起城墻。

拆城牆
辛亥革命之後，廣州凈得長堤1條可以行車嘅馬路。而長堤嘅馬路都好短，凈係從沙面去到而家嘅仁濟路口嗰度。嗰時為咗發展廣州城嘅交通業，就喺1912年3月正式開始拆城墻，一直到1920年先至拆嗮。

城門沿革
呢個表唔完整，歡迎加料。

唐朝
東門同西門、北門嘅位冇乜點變過，而南門就變咗去而家北京路同大南路同文明路交界嗰度。

宋朝
喺宋朝嗰陣，廣州就嘅城門多到16個。
廣州塔

廣州塔（粵音：gwong2 zau1 taap3；英文：Canton Tower），又可以嗌廣州新電視塔，俗稱叫小蠻腰、扭紋柴，喺中國廣東省廣州市海珠區（藝洲島）嘅赤崗塔附近。呢座塔喺2009年9月25號到2012年3月1號呢段時間入面，係世界第一高塔嚟嘅，但依家就係世界第5高塔。
喺2011年評選嘅新羊城八景入面，佢攞咗「塔耀新城」嘅名。

介紹
呢座塔係由上海建工集團負責施工，2005年11月25號開工，到咗2009年9月收工，喺2010年10月1號開始正式開放畀人入去。
成座塔嘅高度有610米（其中塔身主體454米，天線桅杆156米），佢係廣州嘅新地標。呢座塔距離珠江南邊有125米，附近嘅河流對面就係海心沙島同埋珠江新城。係一棟類似神戶港塔造型以觀光旅遊為主，佢具有廣播電視發射、文化娛樂同埋城市視窗功能嘅電波塔。

改名嘅過程
廣州塔喺完工之前，官方嗌呢座塔嘅名係廣州電視觀光塔（Guangzhou TV & Sightseeing Tower）。

中文名
廣州塔嘅吉祥物「小蠻腰」
喺2009年，呢座塔向過網上公開徵集過新名。不過嗰陣時「海心塔」呢個名係攞低咗呢座塔嘅，因為呢棟建築啱好對著海心沙，不過呢個就搞到好多人話反對（因為呢座塔唔係喺海心沙島，而係喺海珠區藝洲島）。因為改咗「海心塔」呢個名之後被人哋話得反對太多，結果就唔嗌「海心塔」喇，要重新改過隻名。唔少市民就鍾意嗌呢座塔係「小蠻腰」或者係「扭紋柴」。結果到咗2010年9月28號嘅新聞發佈會入面，呢座塔被建設商改咗名叫「廣州塔」。廣州塔被人整蠱嗌咗「羊巔峯」。

英文名
喺英文改名入面，社會一般成日話係用「Canton Tower」定係用「Guangzhou Tower」呢個。喺廣州塔完工之前，佢嘅英文名暫時用咗中文名「廣州電視觀光塔」嘅英文翻譯——「Guangzhou TV & Sightseeing Tower」。到咗2009年，有政協委員建議將廣州塔嘅英文名改咗叫「Canton Tower」，以充分利用「Canton」呢個國際出名品牌，統一城市標識。最後，廣州塔嘅正式英文名係用咗廣州嘅傳統名——「Canton Tower」。

辦過嘅活動
2010年11月12號——2010年11月27號：第十六屆亞洲運動會提供轉播服務。
2010年11月28號零時正：廣州電視臺開播直播廣州節目儀式
2011、2012、2013年新年倒數
2013年11月9號：廣州恆大2013年亞冠決賽轉播。
廣州足球會欠薪及瀕臨解散風波

廣州足球會欠薪及瀕臨解散風波出自2021年7月因恆大集團債務危機引發，令廣州足球會出現欠薪同球會瀕臨解散嘅風波。原因係2021年7月13號，喺江蘇無錫嘅市中級人民法院批准咗廣發銀行宜興支行申請咗財產保全嘅入禀行動，裁定凍結中國恆大旗下嘅子公司——宜興市恒譽置業同埋恆大地產集團夾埋1.32億文人民幣嘅銀行存款。加上嗰時因球會中性名政策同武漢肺炎大爆發嘅三重影響，令廣州足球會面臨冇糧出同解散。

起因
2021年7月13號，喺江蘇無錫嘅市中級人民法院批准咗廣發銀行宜興支行申請咗財產保全嘅入禀行動，裁定凍結中國恆大旗下嘅子公司——宜興市恒譽置業同埋恆大地產集團夾埋1.32億文人民幣嘅銀行存款。六日後，因恆大地產集團嘅資金被凍結嘅事俾多間同中國恆大有關嘅上市公司股票出現大幅下跌架勢。連中國恆大喺同日15:00（UTC+8）發佈聲明話廣發銀行宜興支行濫用財產保全嘅入禀行動。恒大集團又喺三日後發佈聲明，話廣發銀行申請財產保全一事已妥善解決。
爆出呢單嘢之後，廣州足球開始出現欠薪之事。球會諗住喺7月份內快啲嗌中國足協退返4億文嘅調節費，點知足協淨照顧中國國家男子足球隊參加2022年FIFA世界盃預選賽而冇理到廣州足球提出嘅訴求。甚至喺同年8月中旬爆出恆大集團去到「山窮水盡」嘅地步同「許家印有意解散廣州足球隊」嘅傳聞。球會受到恆大集團危機波及，集團甚至一度向廣州市足協同廣東省足協求助搵下家，期間亦爆出恆大足校面臨停辦嘅事。

經過
廣州足球爆出欠薪嘅事之後，因爲隊內有艾克森、洛國富、高拉特等一系列諸如大牌球員同簡拿華路嘅名牌教練。若果半佬解約，需要賠成千萬到億身家嘅解約費用，及足校面臨解散等一系列手尾問題。好彩恆大足校喺2021年9月18號恢復返開學。喺同年9月28號，廣州足球會宣佈同簡拿華路提早解除教練合同。簡拿華路走佬之後，嗰時因中國足球球會包括河北華夏幸福、天津泰達、北京國安等等至少14間球會出現欠薪個案，令足協出手無策。
2021年9月21號，前恆大集團總裁——許家印喺中秋節期間講咗球會一切正常，未發生欠薪情況，不過就推遲咗集合時間。
2021年10月3號，廣州足球會發出求救後，當地體育主管部門搵到職業聯盟理事會嘅高層，話會願意幫廣州隊踢晒2021年中超先至講。
2021年10月23號，有間沙地阿拉伯財團諗住收購廣州隊嚟繼續維持生意，但足協主席陳戌源話唔得。
2021年11月12號，高拉特本人宣佈咗提早同廣州隊解約，返到巴西踢波。亦爆出咗廣州隊嘅歸化外援唔去參加2021年中超入面淨低啲賽事。
2021年11月18號，廣州隊因冇晒糧出，球會亦冇提供基地，結果由鄭智帶隊嚟自發訓練，而參加2021年中超後半階段嘅比賽資金問題喺第二日得到解決。
2021年11月22號，由於同城足球會——廣州城爆出欠薪兩個月嘅醜聞，亦傳出廣州同廣州城兩足球會合併嘅事，不過兩間喺廣州嘅同城足球會都出面話冇噉嘅事。
2021年12月7號，廣州隊正式委託鄭智做足球隊嘅主教練，當日廣州市體育局亦開始支持廣州隊繼續踢嗮2021年中超淨低啲賽事。而艾克森同阿蘭·卡華路返咗去巴西踢波，唔再繼續參加中超淨低啲賽事。
2021年12月9號，足球會管理層開咗個特別會議，話明拖咗嘅糧一定會出返，重同班隊員簽咗個補充協議，確保絕對唔會出現類似2021年初江蘇蘇寧解散嘅事。同日廣州足協將推動國企入主廣州隊繼續踢波，重喺下個賽季出5億文嚟贊助波隊。
2021年12月13號，廣州足球會啲隊員開始重新集結，繼續踢埋2021中超淨低嘅賽事，不過艾克森打算呢個賽季唔再返中超踢波。
隨住好多大牌波手同外援嘅合同到期同外援提早走佬，喺2021年12月27號晏晝嘅廣州市第十二黨代表會入面，廣藥集團準備重新接手廣州隊搞足球業務。
2022年1月3號晏晝，恆大集團總裁許家印發佈聲明，話「恆大唔會退出廣州足球」。即係下個賽季重係由恆大嚟揸Fit，而之前傳言話嘅廣藥集團同廣汽集團都冇可能接手球會。
2022年1月7號，由於廣州足球會嘅股權改革重未搞掂，梅方本人因同廣州隊簽約嘅合同期滿而宣佈同廣州隊解約，返到湖北踢波。
2022年1月11號晚黑，鄧涵文本人因同廣州隊簽約嘅合同期滿而宣佈同廣州隊解約，返到湖北踢波。
2022年1月17號，廣藥集團喺招聘網站發佈招收足球管理人才而引發外界關注，以為廣藥集團會接手廣州隊嘅諗法。而廣汽集團有關負責任話有啱嘅機會，會以啱嘅形式接手廣州足球。
2022年1月20號，有傳言話廣藥集團好有可能會接手廣州足球會，令恆大集團出現究竟揀保留小部份股份定全面退出中國足壇嘅講法。
2022年2月9號，恆大集團宣佈唔會退出廣州足球會嘅贊助。
2022年2月16號，球會宣佈嚴格限薪標準，限制最高年薪喺CNY￥600,000以內；重全面宣佈使用恆大足校嘅人才嚟踢波及一線隊￥60,000起薪。即意味住恆大嘅金元足球時期正式結束。
2022年2月19號，球會出現咗波星離隊潮，其中女足隊員張琳艷宣佈離開廣州足球。而男足嘅艾克森、洛國富、高拉特等一系列諸如大牌外援亦都宣佈劈炮走人。
2022年2月24號，有好多位廣州隊嘅一線主力隊員考慮到一個禮拜前頒布嘅最高年薪話「唔夠使」嘅事，而開始搵下家球會。重有球會教練組直接喺足校入面搵人，暫定喺3月初集結。
2022年2月26號，雖然恆大集團唔想離開廣州隊，但係廣藥集團重未放棄接手廣州隊，可能要睇廣州市有關政府部門而定。同日鄭智宣佈唔做主教練而走佬，隊內啲老薑都宣佈劈炮走人。
2022年3月1號，好多前恆大球員都知廣州隊家下嘅欠薪情況，話有機會會諗辦法回報返球會。
2022年3月10號，梅方本人宣佈退役，既唔喺廣州隊踢波，又唔爲國家隊效力。
2022年3月14號，因球會持續欠薪，連球員張修維嘅生日典禮都冇人去慶祝嘅地步。
2022年3月19號，球會考慮到唔夠錢交租畀大學城中心體育場，而將主場搬到花都體育場。
随住廣州隊正式留喺2022賽季有份參加中超之後，2022年亞洲冠軍盃亦正式有份參加。由於考慮到球會出現大面積欠薪，加上中國大陸實行嚴格嘅「14+7」防疫政策，喺2022年亞洲冠軍盃期間，淨派咗二隊青年去參賽。不過喺第一輪踢完柔佛新山足球會嘅比賽之後，爆出直接炒咗關浩津嘅大事。
2022年4月7號，張琳芃同蔣光太本人因同廣州隊簽約嘅合同期滿而宣佈同廣州隊解約，去到上海海港踢波。
2022年4月22號，中國足協近日都冇討論到退返調節費畀廣州隊嘅事。
2022年4月30號，隨住好多球員正式離隊同退役，廣州隊淨得返8位老隊員喺度踢波。
2022年5月6號，球員鄭智可能要宣佈退役，打算喺廣州體育學院轉先生教足球。

恆大足校
内文：恆大足球學校
受恆大集團爆發危機影響，足校喺2021年9月初爆出過「面臨停辦」嘅傳聞。好彩係足校喺同年月18號恢復開學。直到寒假期間，因恆大集團宣佈唔退出廣州足球會，期間開始向球會降薪，重話會使用足校入面啲人才嚟踢中超同亞冠。
2022年2月19號，許家印召開廣州足球會嘅內部會議，嗌咗足校校長——王亞軍做廣州足球會嘅董事長。

廣州恆大足球場
内文：廣州恆大足球場
喺2020年4月16號逳手起恆大足球場之後，初期一直平安無事，不過恆大集團爆發危機之後，爆出咗「要拆」嘅傳聞。實際係工地一直喺度起緊，而廣州市城市建設投資集團喺同年9月28號接近收購屬下嘅足球場嚟繼續出錢起。即係意味住恆大集團會退出廣州足壇。
廣州跑男

廣州跑男（粵拼：gwong2 zau1 paau2 naam4）係廣州電視台借鑒咗南韓SBS電視台嘅Running Man同浙江衛視嘅奔跑吧兄弟經驗而整嘅真人騷節目。遊戲規則係各個成員同嘉賓去到指定任務地區搞前期任務，贏咗嗰位就有任務提示搞掂最後嘅任務。雖然節目有時會用韓版嘅撕名牌環節，但同奔跑吧兄弟、Running Man唔同嘅係，節目專門圍繞廣東地區嘅嶺南特色方面搞。從2015年夏開始到而家為止，節目已經搞咗2季。
第一季：2015年8月8號開播，每集大概75分鐘，2016年1月2號播嗮。
第二季：2016年9月25號開播，每集大概75分鐘，2016年12月25號播嗮。